24.2.2022 г.
BG
Официален вестник на Европейския съюз
L 45/1463 КОМИСИЯ ПИЛОТНИ ПРОЕКТИ
ГЛАВА PP 07 — ИНВЕСТИРАНЕ В ХОРАТА, СОЦИАЛНОТО СБЛИЖАВАНЕ И ЦЕННОСТИТЕ (продължение) PP 07 21
(продължение)
PP 07 21 07
(продължение) — да се подкрепи овластяването, по-специално чрез стратегии за предприемачество и възстановено чувство за собствено достойнство и способност сам да определяш своята съдба, за преодоляване на социалната изолация, произтичаща от дългосрочна бедност.
Използването на финансовото приобщаване за предоставяне на достъп на ромите до основни и жизненоважни услуги е не по-малко важен компонент на приобщаването на ромите от заетостта, жилищното настаняване, здравеопазването или образованието.
Домакинствата, които имат достъп до основни финансовите услуги и основни познания за тях, както и спестовни сметки, е по-вероятно да използват социалните обезщетения по по-продуктивен начин.
Създателите на политики в сътрудничество с ръководителите на проекта могат да обвържат финансовото приобщаване и подкрепата за развитие на собствена и стопанска дейност с резултатите в областта на човешкото развитие.
Пилотният проект: Целта на пилотния проект е, като се зачитат компетенциите и отговорностите на държавите членки при определянето и организирането на системите им за социална закрила, включително начина, по който се изплащат социалните обезщетения, да се изпробва алтернативен механизъм за изплащане на социалните обезщетения, като те се изплащат на седмична основа в карти за плащане по електронен път (Е-рау), в съчетание с постоянно развитие на способностите чрез обучение по предприемачество и личностно развитие и обучение по финансова грамотност.
Схемата BIG е предвидена като комбинация от съществуващи социални обезщетения, с помощи за покриване на разходите, свързани с участието в дейности за изграждане на капацитет, и стимули за бенефициерите за постигане на целите, заложени в техния индивидуален/семеен план за действие.
Тя ще бъде съчетана с мерки, които спомагат за изграждането на капацитета на отделните индивиди да се (ре) интегрират на пазара на труда и в обществото.
Подобно на стъпалата на стълба, това би могло да позволи на отделния индивид и семейството да поемат нещата в свои ръце и постепенно да се изкачат над кръговете на бедността.
Пилотният проект ще подкрепи пряко експериментирането в областта на политиките чрез изпробването на алтернативен подход към разбирането на причините за бедността и справянето с тях: — Сигурност – животът в недоимък и лишения оказва психологически натиск и стеснява мисловния хоризонт на хората, живеещи в лишения, и така ги възпрепятства да планират дългосрочно или да вземат по-добри решения в настоящия момент. — Разширен набор от блага – акцентиране върху бедността като нещо повече от проблем, свързан с разпределението или материалното благосъстояние, осъзнаване на връзката ѝ със социалната изолация и достъпа до набор от „блага“ (материални, свързани с придобиването на умения, социални и граждански), за да се даде възможност на домакинствата да се стремят към нови и по-стабилни стратегии за осигуряване на препитание. — Рисков капитал за човешко развитие – инвестиране в хората като алтернативен подход на осигуряването на обезщетения, което представлява нов начин за инвестиране в човешките способности (както се прави в предприятията), и проникване в различни социално-културни среди.
Във връзка с първия въпрос, експериментирането в областта на политиките се базира върху многонационални проучвания, които показват, че бедните хора, които получават необвързани с условия социални плащания, не харчат парите си за задоволяване на желания, а по-скоро за неща от първа необходимост.
Във връзка с втория въпрос, то ще помогне на получателите на социални плащания, особено на уязвимите и социално изключените общности, да изберат различни стратегии за препитание, за да излязат от порочния кръг на бедността и задлъжнялостта.
То също така ще създаде условия за икономическо развитие и за подобряване на жизнения стандарт на най-бедните.